L. Kalmeta

Snimio: Jure Mišković/CROPIX

U zadarskoj Gradskoj loži u ponedjeljak navečer je predstavljena monografija „Četvrta gardijska brigada Hrvatske vojske - Pauci“, bogato izdanje u kojem je sabran put jedne od najznačajnijih brigada u Domovinskom ratu.Ratni put „Pauka“ u monografiji je obrađen na temelju ratnih dnevnika i dokumenata, a knjiga je, kako je istaknuo pukovnik Ivan Mršić, prošla dug put do konačne verzije.- Nužno je govoriti o važnosti dokumentiranja istine o agresiji na Hrvatsku, jer smo već sada svjedoci svakodnevnog preispitivanja činjenica, sa nejasnim motivima. Monografija „Četvrta gardijska brigada Hrvatske vojske - Pauci“ je jedina istina o ratnom putu 4. gardijske brigade - kazao je Mršić okupljenima, među kojima je bio veliki broj ratnih zapovjednika 4. gardijske brigade.Zadarski gradonačelnik dr. Zvonimir Vrančić podsjetio je na ratnu „krilaticu“ da su „sve one gardijske, ali je samo jedna četvrta“.- Kada je, u drugoj polovici 1991. godine, sudbina Zadra ovisila o niti, kada je grad bio gotovo pred padom, branitelji 4. gardijske brigade dali su ogroman doprinos u obrani Zadra - podsjetio je dr. Vrančić, dok je župan Stipe Zrilić istaknuo da je iznimno važno, zbog mlađih generacija, objavljivanje ovakvih izdanja koja dokumentaristički bilježe tijek Domovinskog rata.Monografija je tiskana u povodu 22-e obljetnice osnivanja 4. gardijske brigade, u kojoj su tijekom Domovinskog rata poginula 192 branitelja.